Douglas Haig

Douglas Haig (1861–1928) var en britisk offiser og feltmarskalk under den første verdenskrig. Han kommanderte Den britiske ekspedisjonsstyrken (BEF) fra 1915 til krigens slutt og var kjent som den britiske offiseren som hadde flest tap. På grunn av dette (2 millioner av hans menn døde under krigen) ble han gitt tilnavnet «Butcher Haig». Han var øverstkommanderende under slaget ved Somme (med de største tap i britisk historie), slaget ved Passchendaele (også kalt det tredje slaget ved Ypres) og hundredagersoffensiven i 1918.

Han var en populær offiser i årene umiddelbart etter krigen, og hans begravelse var nasjonal sørgedag. Imidlertid ble han fra 1960-årene stadig mer kritisert for sin ledelse under krigen. Alan Clarks bok The Donkeys (1961) førte til at frasen «løver ledet av esler» (tapre soldater ledet av elendige ledere) ble popularisert. Clark tilla en tysk general denne frasen, men innrømmet før sin død at han hadde løyet om dette.Gordon Corrigan, Mud, Blood and Poppycock,2002, p. 213. Fra 1980-årene har imidlertid historikere (og mange veteraner) fortsatt å prise Haigs lederskap.Todman, D. The Great War: Myth and Memory, (London, 2005), p. 73-120.

Etter første verdenskrig ble Haig i 1919 tildelt den arvelige adelstittelen jarl Haig. Han ble deretter omtalt som lord Haig. Haig ble utnevnt til ridder av Tistelordenen, var storkorsridder av Order of the Bath og av Royal Victorian Order, mottok den britiske Order of Merit og var storkommandørridder av Den indiske imperieordenen.

 Referanser  

 Eksterne lenker 


 «Why you should stop believing this WW1 myth», av Imperial War Museums, fra YouTube, lengde 0:13:45

Kategori:Britiske generaler
Kategori:Briter fra første verdenskrig
Kategori:Riddere av Tistelordenen
Kategori:Order of the Bath
Kategori:Order of Merit
Kategori:Personer fra Edinburgh